
****

**ΑΝΑΡΤΗΤΕΑ ΣΤΟ ΔΙΑΔΙΚΤΥΟ**

**ΕΛΛΗΝΙΚΗ ΔΗΜΟΚΡΑΤΙΑ** Σκάλα 15.04.2020

**ΝΟΜΟΣ ΛΑΚΩΝΙΑΣ** Αριθμ. πρωτ.: οικ. 3945

**ΔΗΜΟΣ ΕΥΡΩΤΑ**

**ΔΙΕΥΘΥΝΣΗ ΔΙΟΙΚΗΤΙΚΩΝ ΚΑΙ**

**ΟΙΚΟΝΟΜΙΚΩΝ ΥΠΗΡΕΣΙΩΝ**

Ταχ. Δ/νση: Σκάλα Λακωνίας, 230 51

Πληρ.: Σεργιάδη Αφροδίτη

Τηλ: 2735 3 60024

Fax: 2735 0 29292

email:asergiadi@1499.syzefxis.gov.gr

**Α Ν Α Κ Ο Ι Ν Ω Σ Η**

ΓΙΑ ΠΡΟΣΛΗΨΗ ΠΡΟΣΩΠΙΚΟΥ ΜΕ

ΣΥΜΒΑΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ  
χρονικής διάρκειας τεσσάρων (4) μηνών

Ο ΔΗΜΑΡΧΟΣ ΕΥΡΩΤΑ

Έχοντας υπόψη:

1. Τις διατάξεις του άρθρου 58 του Ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης- Πρόγραμμα Καλλικράτης» (ΦΕΚ 87 Α),
2. Τις διατάξεις του άρθρου 206 του Ν.3584/2007, όπως ισχύουν,
3. Το άρθρο 24 παρ.2 της Πράξης Νομοθετικού Περιεχομένου, η οποία δημοσιεύθηκε στο ΦΕΚ 64/τ.Α'/14-03-2020(κατεπείγοντα μέτρα αντιμετώπισης της ανάγκης περιορισμού της διασποράς του κορωνοϊού COVID-19),
4. Το άρθρο 37, παρ.1 της Πράξης Νομοθετικού Περιεχομένου, η οποία δημοσιεύθηκε στο ΦΕΚ 68/τ.Α'/20-03-2020 (κατεπείγοντα μέτρα για την αντιμετώπιση των συνεπειών του κινδύνου διασποράς του κορωνοϊού COVID-19, τη στήριξη της κοινωνίας και της επιχειρηματικότητας και τη διασφάλιση της ομαλής λειτουργίας της αγοράς και της δημόσιας διοίκησης),
5. Την αριθμ. πρωτ. ΔΙΔΑΔ/Φ.69/οικ.8632/2.4.2020 (ΑΔΑ: ΩΗ5446ΜΤΛ6-ΟΩΧ) «Πρόσθετα μέτρα και ρυθμίσεις για την αντιμετώπιση της ανάγκης περιορισμού της διασποράς του κορωνοϊού»,
6. Τον Οργανισμό Εσωτερικής Υπηρεσίας του Ευρώτα ΦΕΚ (3148/Β΄/11.09.2017)
7. Την υπ' αρ. 92/2020 (ΑΔΑ:ΨΧΛ0ΩΡΛ-Λ0Ζ) Απόφαση της Οικονομικής Επιτροπής του Δήμου Ευρώτα που αφορά την έγκριση πρόσληψης προσωπικού, συνολικού αριθμού πέντε (05) ατόμων με σχέση εργασίας Ιδιωτικού Δικαίου Ορισμένου Χρόνου διάρκειας τεσσάρων (4) μηνών, για την αντιμετώπιση των αρνητικών συνεπειών της εμφάνισης κορωνοϊού COVID-19 και της ανάγκης περιορισμού της διάδοσής του,
8. Τις έκτακτες ανάγκες τις υπηρεσίας μας

**Α ν α κ ο ι ν ώ ν ε ι**

Την πρόσληψη, με σύμβαση εργασίας ιδιωτικού δικαίου ορισμένου χρόνου, συνολικά **πέντε (5) ατόμων**, χρονικής διάρκειας τεσσάρων (4) μηνών για την αντιμετώπιση της ανάγκης περιορισμού της διασποράς του κορωνοϊού COVID-19 στον Δήμο Ευρώτα και συγκεκριμένα του εξής, ανά ειδικότητα, διάρκεια σύμβασης, και αριθμού ατόμων (βλ. ΠΙΝΑΚΑ Α), με τα αντίστοιχα απαιτούμενα (τυπικά και τυχόν πρόσθετα) προσόντα (βλ. ΠΙΝΑΚΑ Β):

|  |  |  |  |
| --- | --- | --- | --- |
| **ΠΙΝΑΚΑΣ Α: ΘΕΣΕΙΣ ΠΡΟΣΩΠΙΚΟΥ ( ανά ειδικότητα)** | | | |
| Α/Α | ΕΙΔΙΚΟΤΗΤΑ | ΔΙΑΡΚΕΙΑ ΣΥΜΒΑΣΗΣ | ΑΡΙΘΜΟΣ ΑΤΟΜΩΝ |
| 1 | ΠΕ ΚΤΗΝΙΑΤΡΩΝ | 4 ΜΗΝΕΣ | 1 |
| 2 | ΥΕ ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ | 4 ΜΗΝΕΣ | 2 |
| 3 | ΥΕ ΕΡΓΑΤΩΝ ΚΑΘΑΡΙΟΤΗΤΑΣ | 4 ΜΗΝΕΣ | 2 |

|  |  |
| --- | --- |
| **ΠΙΝΑΚΑΣ Β: ΑΠΑΙΤΟΥΜΕΝΑ ΠΡΟΣΟΝΤΑ (ανά ειδικότητα θέσης)** | |
| **ΕΙΔΙΚΟΤΗΤΑ** | **Τίτλος σπουδών και λοιπά απαιτούμενα (τυπικά & τυχόν πρόσθετα) προσόντα** |
| **ΠΕ ΚΤΗΝΙΑΤΡΩΝ** | **α)**Πτυχίο ή δίπλωμα Κτηνιατρικής ΑΕΙ ή το ομώνυμο πτυχίο ή δίπλωμα Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ ή ταυτόσημο κατά περιεχόμενο ειδικότητας πτυχίο ή δίπλωμα ΑΕΙ ή Ελληνικού Ανοικτού Πανεπιστημίου (Ε.Α.Π) ΑΕΙ ή Προγραμμάτων Σπουδών Επιλογής (Π.Σ.Ε) ΑΕΙ της ημεδαπής ή ισότιμος τίτλος σχολών της αλλοδαπής, αντίστοιχης ειδικότητας **και**  **β)**Βεβαίωση συνδρομής νόμιμων προϋποθέσεων Έναρξης Άσκησης του Γεωτεχνικού Επαγγέλματος ειδικότητας Κτηνιάτρου ή Βεβαίωση άσκησης Γεωτεχνικού Επαγγέλματος ειδικότητας Κτηνίατρου. |
| **ΥΕ ΕΡΓΑΤΩΝ ΓΕΝΙΚΩΝ ΚΑΘΗΚΟΝΤΩΝ** | Δεν απαιτούνται ειδικά τυπικά προσόντα σύμφωνα με τις διατάξεις του άρθρου 5 παρ. 2 του Ν.2527/97. |
| **ΥΕ ΕΡΓΑΤΩΝ ΚΑΘΑΡΙΟΤΗΤΑΣ** | Δεν απαιτούνται ειδικά τυπικά προσόντα σύμφωνα με τις διατάξεις του άρθρου 5 παρ. 2 του Ν.2527/97. |

### Οι υποψήφιοι πρέπει να έχουν ηλικία από 18 έως 65 ετών, να είναι υγιείς και αρτιμελείς και να έχουν τη φυσική καταλληλότητα για την εκτέλεση των καθηκόντων της θέσης που θα καλύψουν.

### Να μην έχουν κώλυμα κατά το άρθρο 16 του Υπαλληλικού Κώδικα (καταδίκη, υποδικία, δικαστική συμπαράσταση ).

### **ΑΠΑΡΑΙΤΗΤΑ ΔΙΚΑΙΟΛΟΓΗΤΙΚΑ**

Οι ενδιαφερόμενοι μαζί με την αίτησή τους πρέπει να υποβάλουν υποχρεωτικώς τα εξής δικαιολογητικά:

1. Φωτοαντίγραφο των δύο όψεων της αστυνομικής τους ταυτότητας
2. Υπεύθυνη δήλωση του Ν.1599/1986 ότι πληρούν τα γενικά προσόντα διορισμού που προβλέπονται για τους μόνιμους υπαλλήλους του πρώτου μέρους του Ν. 3584/07.
3. Επίσημο έγγραφο από το οποίο να προκύπτει ο ΑΦΜ, ο ΑΜΚΑ, και ο αριθμός μητρώο ΙΚΑ του αιτούντος
4. Τίτλο σπουδών
5. Άδεια άσκησης επαγγέλματος ( για τη θέση ΠΕ Κτηνιάτρων)

##### ΠΡΟΘΕΣΜΙΑ ΤΡΟΠΟΣ ΚΑΙ ΤΟΠΟΣ ΥΠΟΒΟΛΗΣ ΑΙΤΗΣΕΩΝ

### Οι ενδιαφερόμενοι μπορούν να υποβάλλουν αίτηση ηλεκτρονικά ή με αλληλογραφία λόγω λήψης μέτρων αποφυγής και περιορισμού της διάδοσης του κορωνοϊού - COVID 19 , στο Δήμο Ευρώτα ( email: info@eurota.gr ή στη Δ/νση Διοικητικών & Οικονομικών Υπηρεσιών που εδρεύει στο Δημοτικό κτίριο Σκάλας στην Ταχυδρομική Δ/νση: Ι. Λιναρδάκου 5, Σκάλα, Τ.Κ: 23051), ή να επικοινωνούν τηλεφωνικά με το Τμήμα Ανθρώπινου Δυναμικού & Διοικητικής Μέριμνας της Διεύθυνσης Διοικητικών Υπηρεσιών στο τηλ: 27353 60020 αρμόδιος υπάλληλος κ. Αποστολάκης Γεώργιος κατά τις εργάσιμες ημέρες και ώρες, μέσα σε προθεσμία **εννέα (09) ημερολογιακών ημερών**, η οποία αρχίζει από την επόμενη μέρα της δημοσιοποίησης της παρούσας ήτοι από **16-04-2020 έως και την 24-04-2020.**

Η παρούσα να αναρτηθεί στο πρόγραμμα Διαύγεια, στην ιστοσελίδα του Δήμου Ευρώτα και στον πίνακα ανακοινώσεων του Δήμου με πρακτικό ανάρτησης.

Έντυπο της αίτησης και Υ.Δ θα αναρτηθεί προς διευκόλυνση των υποψηφίων στην επίσημη ιστοσελίδα του Δήμου Ευρώτα http://www.evrotas.gov.gr

**Ο ΔΗΜΑΡΧΟΣ**

**ΔΗΜΟΣ ΒΕΡΔΟΣ**